Φρεντερίκ Μπουασονά

Ο Φρεντερίκ (Φρεντ) Μπουασονά (• Γενεύη, 18 Ιουνίου 1858 – Γενεύη, 17 Οκτωβρίου 1946) ήταν Γαλλοελβετός φωτογράφος, ιδιαίτερα γνωστός για τη φωτογραφική τεχνική του, αλλά και την εκτεταμένη φωτογράφιση του ελληνικού χώρου επί τριάντα περίπου έτη, μαζί με τον συνοδοιπόρο φίλο του Ντανιέλ Μπο-Μποβί, πρύτανη της Σχολής Καλών Τεχνών της Γενεύης. Το έργο του, σε ό,τι αφορά τουλάχιστον την Ελλάδα, θεωρείται εν γένει «πρωτοποριακό αλλά και καθοριστικό για την εξέλιξη της ελληνικής φωτογραφίας κατά τον 20ό αιώνα»..

Βιογραφικά στοιχεία
Γόνος «φωτογραφικής δυναστείας», ως περιγράφεται, ο νεαρός Μπουασονά φέρεται ως πολύπλευρο ταλέντο που συνδύαζε τα σπορ (αλπινισμός), τη μουσική και τις καλές τέχνες. Επηρεασμένος από τον δάσκαλό του Ούγγρο Κόλερ, ανέπτυξε τη δική του τεχνική στη φωτογραφία, η οποία, μαζί με τη χρήση νέων υλικών, τού απέφερε πολλές διεθνείς διακρίσεις, μεταξύ άλλων το πρώτο βραβείο της παγκόσμιας έκθεσης του Παρισιού. Το εργαστήριο που κληρονόμησε από τον πατέρα του το διαχειρίστηκε μαζί με τον χημικό αδελφό του Εντμόν-Βικτόρ. Η ορθοχρωματική πλάκα, δική τους επινόηση έδινε βελτιωμένο φωτογραφικό αποτέλεσμα. Φωτογραφίζοντας το Mont-Blanc, με τηλεφακό κατασκευασμένο στην Αγγλία, κατόρθωσε να διακρίνει το μπλε του ουρανού από το λευκό του χιονιού στη φωτογράφισή του, διαμορφώνοντας μια φωτογραφία που έκανε τον γύρο του κόσμουΑργολική Αρχειακή Βιβλιοθήκη: Μπουασονά Φρέντ

Περιηγήσεις στην Ελλάδα
Την περίοδο 1900 - 1930 επισκέφθηκε αρκετές φορές την Ελλάδα αποτυπώνοντας με τη φωτογραφική του μηχανή όψεις της ελληνικής κοινωνίας. Το 1903 επισκέφθηκε για πρώτη φορά την Ελλάδα μαζί με τον Ντανιέλ Μπο-Μποβί, πρύτανη της Σχολής Καλών Τεχνών της Γενεύης. Μαζί με τον Ντανιέλ και τον κυνηγό Χρήστο Κάκαλο κατέκτησεΒιογραφικό του Φρεντ Μπουασονά, από την ιστοσελίδα fotoart.gr για πρώτηΕκατό χρόνια από την κατάκτηση, από την εφημερίδα Ελευθερία φορά την κορυφή του Ολύμπου, τον Μύτικα, τον Αύγουστο του 1913. Το τελευταίο του ταξίδι στην Ελλάδα το πραγματοποίησε το 1930 οπότε και επισκέφθηκε το Άγιο Όρος. Μεταξύ άλλων επισκέφθηκε την Πελοπόννησο (Ανδρίτσαινα, Λαγκάδια, Ακράτα, Ζεμενό), την Αθήνα, την Κηφισιά, τον Παρνασσό, τα νησιά του Ιονίου και του Αιγαίου (Ιθάκη, Κέρκυρα, Ίος, Αμοργός, Κρήτη) την Θεσσαλία (Ελασσόνα, Μετέωρα), την Μακεδονία (Άθως, Καστοριά, Έδεσσα, Γιαννιτσά) την Ήπειρο (Ιωάννινα, Πρέβεζα, Ζαγόρι, Κόνιτσα, Μέτσοβο, Δελβινάκι, Άρτα, Πάργα, Παραμυθιά, Καστρί, Φιλιάτες), την Μαρώνεια κ.α. Συνοδοιπόρος σε πολλά ταξίδια του στην Ελλάδα υπήρξε ο ελληνιστής Βικτόρ Μπεράρ. Το αρχείο του με τις ελληνικού περιεχομένου φωτογραφίες του φυλάσσεται στο Μουσείο Φωτογραφίας της Θεσσαλονίκης.«Αρχείο Fred Boissonas (1858–1946). Μουσείο Φωτογραφίας Θεσσαλονίκης. Ανακτήθηκε στις 4.11.2016. Ο γιος του Ανρί-Πολ βρέθηκε σε αποστολή στο μέτωπο της Μικράς Ασίας το 1921 και αποτύπωσε με το φακό του πολύτιμα τεκμήρια από τα μετόπισθεν. Το αρχείο του Ανρί-Πολ δωρήθηκε από την οικογένεια Μπουασονά στο Μουσείο Μπενάκη.Σίδερης Αθανάσιος και Ειρήνη Μπουντούρη (επιμ.), Henri-Paul Boissonnas, Μικρά Ασία 1921 , Αθήνα 2002: Ίδρυμα Μείζονος Ελληνισμού & Μουσείο Μπενάκη. ISBN 960-7957-18-0

Εργογραφία
Ξενόγλωσσες εκδόσεις
 En Grèce par monts et par vaux (με τον Daniel Baud-Bovy). Πρόλογος: Th. Homolle. Αρχαιολογικές σημειώσεις: Georges Nicole. Γενεύη: Boissonnas & Co. 1908.
 La Savoie, (Πρώτο μέρος) (κείμενα: Léandre Vaillat). Γενεύη: Fréd. Boissonnas & Cie, 1909.
 La Savoie, (Δεύτερο μέρος) (κείμενα: Léandre Vaillat). Γενεύη: Fréd. Boissonnas & Cie, 1910.
 Les Alpes valaisannes (με κείμενα του Eugène de La Harpe). Λωζάνη: Georges Bridel, 1911.
 (φωτογραφίες στο:) Johannes Jegerlehner, La route du Loetschberg. Γενεύη: Sadag, 1917.
 Des Cyclades en Crète au gré du vent (με τον Daniel Baud-Bovy). Πρόλογος: Gustave Fougères. Αρχαιολογικές σημειώσεις: Georges Nicole. Γενεύη: Boissonnas & Co. - Éditions d'Art et de sciences, 1919.
 Le berceau des Serbes, (εισαγωγή: Daniel Baud-Bovy). Γενεύη: Editions d'Art Boissonnas, 1919.
 L' Epire berceau des grecs, (εισαγωγή: Daniel Baud-Bovy). Δεύτερη αναθεωρημένη έκδοση, Γενεύη: Editions d'Art Boissonnas, 1920.
 Greece, (εισαγωγή: Carroll N. Brown) (κείμενα: René Puaux). Νέα Υόρκη: Greek Government Exhibition, 1920.
 Athènes ancienne, (εισαγωγή: D. Deonna). Γενεύη: Editions d'Art Boissonnas, 1921.
  La Dent du midi, Champery et le Val d'Illiez (με τη συνεργασία των Daniel Baud-Bovy και Henry Fairbanks Montagnier). Γενεύη: Editions d'Art Boissonnas, 1923.
  DER TOURISMUS IN GRIECHENLAND. TEXT UND PHOTOGRAPHIEN VON FRED. BOISSONNAS. GENF. VERLAG PAUL TREMBLEY. 1930. Σελ. 96. 
 Égypte (με τη συνεργασία των Gustave Jéquier, Pierre Jouguet, Henri Munier, Paul Tremley, Gaston Wiet). Γενεύη: Editions Paul Trembley, 1932.
 (φωτογραφίες στο:) Victor Bérard, Dans le sillage d'Ulysse. Παρίσι: Armand Colin, 1933.

Ελληνικές εκδόσεις
 Boissonnas. Εικόνες της Ελλάδας, Armand Brulhart & Gad Borel, Αθήνα: Ριζάρειο Ίδρυμα, 2001.
 Θεσπρωτία. Ηγουμενίτσα: Τοπική Ένωση Δήμων Κοινοτήτων Νομού Θεσπρωτίας, 2004. ISBN 960-88105-0-7.
 Οδοιπορικό στον Άθω, 1928-1930. Θεσσαλονίκη: Αγιορειτική Εστία, 2006. ISBN 960-87150-6-7.
 Ελλάδος περιήγησις. Αθήνα: Μίλητος - Ελευθερουδάκης, 2009. ISBN 978-960-464-002-7.
 (φωτογραφίες στο:) Βικτόρ Μπεράρ, Ακολουθώντας το πλοίο του Οδυσσέα. Αθήνα: Άγρα, 2011. ISBN 978-960-325-023-4.

Σημειώσεις

Παραπομπές

Εξωτερικοί σύνδεσμοι

 Φρεντερίκ Μπουασονά 
 Φωτογραφίες μιας ξεχασμένης Ελλάδας 
 Έκθεση φωτογραφίας για το Άγιον Όρος

Κατηγορία:Γάλλοι φωτογράφοι
Κατηγορία:Ελβετοί φωτογράφοι
Κατηγορία:Φωτογραφία στην Ελλάδα